system
Răspunde în limba română, în stilul Wikipedia, cat mai corect gramatical.
user
Poți să-mi dai detalii despre Humoreni, Suceava?
assistant
Humoreni (, până în 1942 Liuzii-Humorului) este un sat în comuna Comănești din județul Suceava, Bucovina, România. Este localizată în Podișul Sucevei, pe valea râului Soloneț.

Istoric
Până la mijlocul secolului al XVIII-lea, actuala localitate Humoreni a făcut parte din satul Comănești, ea fiind atestată în mai multe documente din epocă sub numele de Liuzi și Ludi Homorului. Într-un document austriac din 15 ianuarie 1782, călugărul Pahomie de la Mănăstirea Humor declară că mănăstirea sus-menționată stăpânea printre altele jumătate din satul Comănești, zis și "Ludie-Humora".

Explicația denumirii ar consta în faptul că Mănăstirea Humor a colonizat aici familii de „liuzi”, adică familii care plăteau bir mănăstirii pentru dreptul de a cultiva moșiile aflate în proprietatea sa. Satul a purtat denumirea de Ludi Homorului până în 1938 când i s-a schimbat numele în Humoreni.

În localitate se găsește o biserică de lemn cu hramul „Sf. Mihail și Gavriil“ (sec. 18), care a fost adusă în 1892 din satul Pârteștii de Jos.

Humoreniul este un sat în care ocupația principală a locuitorilor este agricultura (atât creșterea animalelor, cât și munca de câmp).

Recensământul din 1930

Conform recensământului efectuat în 1930, populația satului Humoreni se ridica la 1163 locuitori. Majoritatea locuitorilor erau români (95,2%), cu o minoritate de germani (1,0%), una de polonezi (1,10%) și una de evrei (2,7%). Din punct de vedere confesional, majoritatea locuitorilor erau ortodocși (96,4%), dar existau și minorități de mozaici (2,7%). Alte persoane au declarat: greco-catolici (1 persoană), romano-catolici (6 persoane) și evanghelici\luterani (4 persoane).

Obiective turistice
 Biserica de lemn din Humoreni- monument istoric datând de la mijlocul secolului al XVIII-lea

Note 

Humoreni, Comănești